**7 – ODGOVORI, 19. 12. 2024**

**36. Datum prejema 17.12.2024 09:52**

Pozdravljeni. V tč. 3.2.3.3 STROKOVNA USPOSOBLJENOST KADRA navajate da mora prijavljeni vodja elektro inštalacijskih del imeti najmanj 3 (tri) reference pri izvedbi fotovoltaične elektrarne (FVE). V obrazcu POTRDILO – REFERENCE – KADRI se poleg kadrovskih referenc za FVE zahteva tudi kadrovske reference za srednje napetostno (SN) transformatorsko postajo. Glede na zahtevo tč. 3.2.3.3 in obrazec Seznam-Referenc-Kadri, kjer se predvideva samo vpis kadrovskih referenc za FVE, razumemo da se za vodjo elektro inštalacijskih del priloži referenčna potrdila samo za talno in strešno FVE, medtem ko za transformatorsko postajo ni potrebno. Prosimo za potrditev.

**ODGOVOR:**

Vodja elektro instalacijskih del mora imeti tri reference za izvedbo FVE minimalne moči 0,5 MW s priključitvijo na SN omrežje. Referenca za transformatorsko postajo pri vodji elektro instalacijskih del ni zahtevana.

Dodatno k objavljenemu odgovoru na vprašanje 35., ki ga je naročnik prejel dne 16.12.2024 ob 09:29 naročnik objavlja še Prikaz obsega in lokacije 2. faze FVE Koseze.